Na temelju Zakona o radu članak 59. te Zakona o predškolskom odgoju i obrazovanju članak 26. st.1.i st.2. te Uredbe o uvjetima i načinu izbora na stručno osposobljavanje bez zasnivanja radnog odnosa te Odluke Upravnog vijeća Dječjeg vrtića ''Maslačak'' Đurđevac KLASA:601-05/18-01-25 UR.BROJ: 2137-58/18-02-01, v.d.ravnateljica Dječjeg vrtića „Maslačak“ Đurđevac

**N A T J E Č A J**

**za stručno osposobljavanje za rad bez zasnivanja radnog odnosa**

odgojitelj/ica predškolske djece – stručno osposobljavanje za rad bez zasnivanja radnog odnosa na puno- određeno radno vrijeme u trajanju od 12 mjeseci u Dječjem vrtiću "Maslačak" Đurđevac – 2 izvršitelja

Polaznik stručnog osposobljavanja za rad bez zasnivanja radnog odnosa nije u radnom odnosu i ne prima naknadu za svoj rad, osim naknade koju osigurava Hrvatski zavod za zapošljavanje za polaznika.

Uz pismenu prijavu kandidati su dužni priložiti sljedeće dokumente:

* životopis,
* presliku diplome,
* domovnicu ili drugi dokaz o hrvatskom državljanstvu,
* uvjerenje da se protiv kandidata/kinje ne vodi kazneni postupak,
* dokaz o vođenju u evidenciji nezaposlenih.

Preslike traženih priloga ne moraju biti ovjerene, a polaznici su prije sklapanja pisanog ugovora dužni dostaviti na uvid originalne dokumente. Osoba se može primiti na stručno osposobljavanje za rad bez zasnivanja radnog odnosa od uvjetom da je prijavljena u evidenciji nezaposlenih osoba duže od 30 dana i ima odgovarajući stupanj obrazovanja u zanimanju predviđenom za obavljanje poslova radnog mjesta za čije se obavljanje prima na stručno osposobljavanje.

Primanje polaznika na stručno osposobljavanje u Dječji vrtić "Maslačak" Đurđevac provodi se u okviru programa Hrvatskog zavoda za zapošljavanje. Kandidat kojeg odabere dječji vrtić "Maslačak" Đurđevac je prije sklapanja pisanog ugovora dužna dostaviti na uvid originalne dokumente. Osoba koju odabere Dječji vrtić " Maslačak" Đurđevac biti će predložena Zavodu. Ugovor će se sklopiti s onim odabranim kandidatom čije uključenje u Program odobri zavod sukladno svojim pravilima.

Rok za podnošenje prijava je 8 dana od dana objave natječaja.

Pisane prijave uz naznaku „Natječaj za odgojitelja/odgojiteljicu“ STRUČNO OSPOSOBLJAVANJE dostaviti na adresu:

Dječji vrtić „Maslačak“, Tina Ujevića 1, 48350 Đurđevac.

Nepotpune i nepravodobne prijave neće se razmatrati. Natječaj je objavljen na mrežnoj stranici i oglasnim pločama Hrvatskog zavoda za zapošljavanje i Dječjeg vrtića „Maslačak“ .

O rezultatima natječaja kandidati će biti obaviješteni u zakonskom roku.

Natječaj je objavljen na mrežnoj stranici i oglasnim pločama Hrvatskog zavoda za zapošljavanje i Dječjeg vrtića „Maslačak“ Đurđevac dana 13.06.2018. godine.

Đurđevac, 13.06.2018.godine

KLASA:112-01/18-01-04

URBROJ:2137-58/18-01-01 v.d.ravnateljica

 Marija Čupen Tomica